cyanic-selkie/wikianc huggingface dataset:
Томас Хобс
Дефиниција и поделба на филозофијата
Од својата дефиниција на филозофијата, Хобс ја изведува нејзината поделба: имајќи предвид дека филозофијата ги проучува телата, а постојат два вида тела (природни и вештачки), таа се дели на две гранки - филозофија на природата и филозофија на државата. Меѓутоа, човекот е елемент на вештачкото тело (државата), но истовремено, тој е најсовршеното природно тело и, оттука, Хобс разликува и трета гранка - филозофија на човекот. Овие три дела на филозофијата, тој ги обработил посебно во трите тома на „Елементи на филозофијата“.
Методот на филозофијата
Хобс е значаен и по тоа што го направил првиот обид за синтеза на индукцијата и дедукцијата (емпиризмот и рационализмот) во новата филозофија, иако во тој поглед, неговите обиди не се целосно јасни и доследни. Врз основа на дефиницијата на филозофијата, Хобс го дефинира методот на филозофијата како „најкусиот пат да се пронајдат последиците од нивните познати причини и причините од нивните познати последици“. Оттука, Хобс заклучува дека постојат два основни метода во филозофијата: композитивен или синтетички и резолутивен или аналитички. Со првиот метод ги изведуваме последиците од нивните причини, а со вториот метод ги откриваме причините на последиците, кои ни се дадени преку искуството. Притоа, синтетичкиот метод е идеал на научното спознание, но тој почива врз некои почетни, основни принципи, кои ги дава аналитичкиот метод. Така, во шестата глава на делото „De corpore“, Хобс на различни места го опишува односот меѓу двата метода, велејќи дека методот на филозофијата е „делумно синтетички, а делумно аналитички“, дека „аналитичко е поставувањето на принципите поаѓајќи од сетилното набљудување, а напротив, останатото е синтетичко“ итн. Првите принципи кои се поставуваат со аналитичкиот метод се основните дефиниции - универзалиите, кои се „познати од природата“ и на кои „им треба објаснување, но не и доказ“, т.е. „ним не им е потребен никаков метод“.
Логички, онтолошки и природно-филозофски погледи
Своите логички, онтолошки и природно-филозофски погледи Хобс ги изнесол во делото „De corpore“. Неговата логика е номиналистичка. Според него, основен елемент на мислењето е „името“, кое извршува двојна функција - тоа е „белег (nota)“ што нè потсетува на некои наши поранешни мисли, но исто така, тоа е и „знак (signum)“, односно средство за соопштување на нашите мисли на другите луѓе. Притоа, имињата немаат никаква сличност со нештата кои ги означуваат, туку тие се даваат произволно. Со собирање, т.е. поврзување на две имиња настанува „реченицата (propositio)“ со која се изразува дека двете имиња се однесуваат на ист предмет, т.е. „првото име е содржано во второто“. Преку собирање на две реченици кои имаат заедничко име се доаѓа до силогизмот, со кого настанува трет суд којшто поврзува две неповрзани имиња.
Според Хобс, поединечните нешта на кои им даваме имиња може да се поделат на четири категории: тела, акциденции, фантазми и самите имиња. Од нив, независно од субјектот и потполно самостојно постојат само телата. Притоа, тој го дефинира „телото“ како „она што независно од нашето мислење се поклопува со кој и да било дел од просторот или се протега заедно со него“. Според, тоа Хобс дава механистичко-материјалистичка дефиниција на телата според која единствената нивна одлика е просторноста, простирањето. Но, простирањето не е исто што и телото, туку тоа е само акциденција на телото. За акциденцијата, Хобс дава две дефиниции: според едната, акциденцијата е „способност на телото со која тоа предизвикува кај нас претстава за себе“, додека според другата, таа е „начин на нашето забележување на телото“.
Притоа, постојат различни видови акциденции: некои, како просторноста и обликот, се заеднички за сите тела, кои не можат да постојат без нив; другите акциденции, како мирувањето, движењето, бојата не се заеднички за сите тела, така што може да исчезнат, а телото да продолжи да постои. Акциденцијата поради која на некое тело му даваме одредено име се нарекува суштина или „есенција“. Доколку есенцијата е произведена, таа се нарекува „форма“. Во однос на која и да било акциденција, телото се нарекува „субјект“, а во однос на формата - „материја“. Според Хобс, материјата којашто им е заедничка на сите тела и која, според Аристотел, се нарекува materia prima, не е некое посебно тело, туку претставува само корисно име кое „ја означува претставата за телото без оглед на формата и акциденцијата, исклучувајќи ја само големината или пространоста и способноста да прима форми и акциденции“.
Според Хобс, просторот и времето не се ниту акциденции на телата, туку тие се само фантазми, т.е. само наши претстави за акциденциите на телата. Така, просторот само означува дека нештата постојат независно од нас, додека времето е „фантазма на порано или подоцна во движењето“. Значи, во основата на просторот лежат две акциденции (просторноста и движењето), но просторот и времето се само наши субјективни претстави за овие две објективни акциденции на телата. И не само просторот и времето, туку и сите фантазми и човечката свест, воопшто, имаат објективна основа, односно телата и нивните акциденции постојат независно од нашата свест, но свеста не може да постои независно од материјалните тела.
Оттука, во основата на сите психички процеси лежат осетите, кои се извор на нашето целокупно знаење за материјалниот свет. Но, осетите не се нешто нематеријално, туку тие претставуваат промена на телото кое осеќа. Причина на осетите се материјалните тела, кои непосредно (вкус, допир) или посредно (мирис, вид) вршат притисок врз некој сетилен орган. Тој притисок се пренесува врз мозокот и срцето, кадешто предизвикува отпор и противпритисок, кој, бидејќи е насочен кон надвор, изгледа дека е надвор од човекот. Според тоа, различните сетилни квалитети се само различни видови движење на материјата, а осетите се само фантазми на внатрешните движења кои настануваат во нас како последица на делувањето на надворешните предмети врз сетилните органи.
Како што може да се забележи, целото логичко, онтолошко и психолошко учење на Хобс почива врз тезата дека единствено постојат поединечните тела со нивните акциденции. Таквата теза е номиналистичка, бидејќи општите поими ги третира само како произволно избрани имиња. Истовремено, неговата теорија е механицистичко-материјалистичка, зашто постоењето на материјалните тела ги сведува само на нивната просторност, а сите промени на телата на механичко движење. На тој начин, учењето на Хобс претставува продолжение на средновековниот англиски номинализам, како и на механицизмот на Френсис Бекон.
Учењето за државата
Хобс целосно раскрстил со средновековното учење за државата како најсовршена природна заедница, која е дел од светскиот божествен поредок. Хобс го сметал за заблуда мислењето дека човекот по својата природа е општествено суштество. Напротив, по својата природа, човекот е егоист и се стреми кон самоодржување, и тоа по секоја цена, т.е. тој настојува да го одржи својот живот дури и за сметка на туѓата штета. Неговиот траен стремеж за владеење со другите луѓе исчезнува единствено кога човекот ќе умре.
Според Хобс, сите луѓе, горе-долу, се еднакви по своите телесни и духовни способности и затоа имаат подеднакво право на сите нешта. Поради стремежот да завладеат со истите нешта, луѓето меѓусебно војуваат, настојувајќи да се уништат. Со други зборови, по својата природа, човекот му е на човека волк (Homo homini lupus). Бидејќи секој човек е потенцијален непријател на другите луѓе, кај секого се јавува страв да не биде нападнат и уништен, а стравот и недовербата водат кон војна. Имено, најдобриот начин за човекот да се одбрани од другите луѓе е да ги осуети нивните намери така што ќе ги покори. Оттука, природната состојба на луѓето се одликува со војна на сите против сите (bellum omnium contra omnes). Во таа состојба, не постои праведност ниту мир, туку секој има право да прави сè што е потребно да се заштити и да ги покори другите луѓе, така што човековиот живот е „осамен, беден, валкан, суров и краток“.
Стравот од смртта и стремежот за мирен живот ги поттикнува луѓето да побараат излез од состојбата на постојана војна, а разумот зборува дека излезот е во мирот. Притоа, разумот ги открива природните закони, а под „природен закон“ Хобс подразбира општо правило на разумот кое пропишува што човекот мора, а што не смее да прави за успешно да се одржи во живот. Сите природни закони произлегуваат од првиот, основниот закон кој вели дека секој треба да се стреми кон мир, додека има надеж да го постигне, а кога мирот не може да биде остварен, тогаш може да започне војна. Од овој основен закон произлегува вториот закон, според кој, човекот, ако другите се подготвени да го сторат истото, и тој самиот мора да се одрекне од своето природно право на сè и да се задоволи со толкава слобода кон другите, колку што ним би им дозволил во односот кон себеси. Така, овој закон бара човекот да се одрекне од оние права кои, ако ги задржи, спречуваат да се постигне мир меѓу луѓето. Оттука произлегува третиот закон, кој бара да бидеме праведни и да ги почитуваме договорите со кои нашите права сме ги пренесле на другите. Исто така, постојат и други закони, како: да бидеме благодарни за добродетелството, да им ги простиме навредите на луѓето кои искрено се каат итн.
Како што може да се забележи, природниот закон се разликува од природната состојба: таа е состојба во кое владее природното право, т.е. правото на секој човек на сè или апсолутна слобода; од друга страна, природниот закон бара да се ограничи тоа право. Според тоа, државата е вештачка творба, односно таа не произлегува од природата на човекот. Државата настанува врз основа на договор со кој луѓето населени на определена територија пренесуваат дел од своите природни права на еден човек (монархија) или на група луѓе (демократија) при што владетелот треба да им обезбеди мирен живот. Хобс ја дефинира државата како апсолутна власт во која суверенот (владетелот) ја има целата власт, а сите поданици треба да му се покорат. Притоа, суверенот има неограничени права: тој одлучува за мир или за војна, пропишува награди и казни, им суди на луѓето, определува кои доктрини и религии се исправни итн. Исто така, народот нема право насилно да го смени владетелот, т.е. не смее да крева бунтови и револуции, бидејќи тоа би значело дека народот се буни против самиот себе, зашто суверенот владее во името на самиот народ. Според Хобс, апсолутната власт значи дека не постои посебна и независна законодавна или судска власт, ниту пак дека црковната власт може да биде над власта на владетелот.
Хобс смета дека коренот на религијата се наоѓа во самиот човек, бидејќи неговата грижа за иднината го наведува да ги бара причините и да ги предвидува последиците. Но, бидејќи човекот не може да ги открие сите причини, тој има страв од смртта, од сиромаштијата итн. Овој страв, кој е последица на незнаењето, создава вера во божества кои се сметаат за причина на необјаснивите појави. Притоа, измислените верувања кои се јавно дозволени претставуваат религија, додека ако не се дозволени, станува збор за празноверие. Од друга страна, ако замислената невидлива сила навистина е таква каква што ја замислуваме, тогаш тоа е „вистинска религија“. Значи, Хобс ги изедначува поимите „религија“ и „празноверие“, зашто единствената разлика меѓу нив се состои во тоа дали верувањето е дозволено или забрането, додека „вистинската религија“ е само теоретски поим, без никаква примена во практичниот живот. Сепак, владетелот е тој што одредува кое верување е дозволено и исправно и тој одредува дали црковната власт ќе им ја препушти на црковните лица (папа, бискуп итн.).
Избрани дела
Хобс започнал да се занимава со филоофија релативно доцна, така што сите негови познати дела се напишани во неговите зрели години: Така, своето прво позначајно дело „Елементите на законот“ го напишал по бегството во Франција во 1640 година, т.е. кога имал над 50 години, а делото било објавено кога Хобс имал 62 години.
Весјегонск
Весјегонск ( Весьегонск) е град во европскиот дел на Руската Федерација и административен центар на Весегонскиот реон сместен на крајниот југоисток на Тверската област. Според проценките на Националната статистичка служба, во градот во 2014 година живееле 6 624 жители. Најсеверно е таа градска населба во Тверската област.
Географија
Градот Весјегонск се наоѓа на северозападниот брег на вештачкото Рибинско езеро, на местото каде езерото е длабоко вовлечено во коритото на реката Молога. Градот лежи на надморска височина од 108 метри, на околу 253 km североисточно од административниот центар на областа, градот Твер и околу 300 km северно од главниот град Москва.
Историја
Во 1564 година во пишани извори, населбата прв пат се споменува како Вјес Јогонскаја ( рус Весь Ёгонская), иако има некои претпоставки дека селото е формирано многу порано, во 1447 година.
Во периодот од 16-ти до 19 век, селото било важен трговски центар, а трговците од други земји тука тргувале со сол, восок, хмељ, мед, риба, текстил и крзно.
По изградбата на Тихбинскиот воден пат во 1811 година со кои се поврзани Москва и Санкт Петербург, важноста на Весјегонск како трговски центар пораснал уште повеќе. Меѓутоа, бидејќи овој воден пат престанал да постои во втората половина на 19 век, така и важноста на самиот град опаднала. Во 1890 година населението паднало на само 2 800 жители.
Во раните дваесетти години на минатиот век, имало некои обиди да се оживее поранешниот воден трговски пат, но без значителен успех. Исто така, се планирало железнички да се поврзе градот со околните поголеми градови, но тој проект не бил реализиран. Во раните 40 - ти години на минатиот век, Рибинската акумулација била исполнета со вода, а големи области со земја биле поплавени, вклучително и целиот град Весјегонск. Само две градски улици останале надвор од водата, кои се наоѓале на нешто повисок дел од градот.
ФК Милан сезона 1999–2000
Сезоната 1999–2000 — 66-та сезона за Милан во Серија А во врвната лига на италијанскиот фудбал.
Васов Град
Васов Град — палеовулканска купа во јужна Македонија, најзабележителната во Кожуфско-витачевската палеовулканска релјефна област. Се издига на западните падини на планината Кожуф југоисточно од с. Мрежичко. Висока е 500-600 м над околниот релјеф, а највисоката точка е на надморска височина од 1.401 м.
На купата се наоѓа истоименото археолошко наоѓалиште, кое претставува утврдена населба од доцноантичко време.
Геолошки состав
Купата е составена главно од андезитска лава. Околу купата има напласти на туфови и пирокластичен материјал, што укажува на експлозивниот тип на избув. Околу Васов Град има неколку паразитски купи како: Острец (1.550 м), Цврстец (1.535 м) и други.
The Great 78 Project
The Great 78 Project (македонски: Проектот за големиот 78) - иницијатива развиена од Интернет архивата која што има за цел да дигитализира 250.000 синглови од 78 вртежи во минута (500.000 песни) од периодот помеѓу 1880 и 1960 година, донирани од разни институции. Целта на иницијативата не е да ги преработи или подобри оригиналните снимки, туку да ги претстави како „историски артефакти“. Повеќето од записите што се дигитализирани, никогаш не постоеле во каков бил друг облик.
Процес на дигитализација
Тимот на аудиоинженерот Џорџ Блод го прават овој процес на дигитализација, со брзина од 5.000 до 6.000 страни месечно, или 100 страни (50 синглови) по инженер на ден. Џорџ претходно бил одговорен за дигитализацијата на 10.000 синглови за Националниот џубокс. Секоја песна е снимена во 16 различни верзии, од кои најдоброто инженерот го потенцира слушателот.
Колекции
Најголемиот дел од синглови на проектот биле добиени од приватни збирки, некои претходно биле донирани во библиотеките или дури и напуштени. Овие вклучуваат:
Покрај тоа, проектот добил 78 донации на современа музика, која сепак се фокусира на поновата музика.
Давиде Ѕапакоста
Давиде Ѕапакоста (роден на 11 јуни 1992 година, во Сора) — италијански фудбалер, на Аталанта и на италијанската репрезентација.
Million Book Project
Million Book Project (македонски: Проект за милион книги (или Universal Library (Универзална библиотека)) - поранешен проект наменет за дигитализација на книги предводен од страна на Факултетот за компјутерски науки и универзитетски библиотеки на Универзитетот Карнеги Мелон од 2007–2008 година. Работејќи со владини и истражувачки партнери во Индија ( Дигитална библиотека на Индија ) и Кина, проектот скенирал книги на многу различни јазици, користејќи оптичко препознавање на знаци со цел да овозможи целосно пребарување на текст и да обезбеди пристап до читање до книгите на Интернет. До 2007 биле скенирани 1 милион книги и е направен целиот каталог да биде достапен на Интернет.
Опис
„Проектот за милион книги“ била добротворна организација т.н. 501(c)3 со различни центри за скенирање на книги сместени низ целиот свет.
До декември 2007 година биле скенирани повеќе од 1,5 милиони книги, на 20 различни јазици: 970 000 на кинески; 360 000 на англиски јазик; 50 000 на телугу ; и 40 000 на арапски јазик. Повеќето книги биле од јавна сопственост, но стекнато е дозвола да се вклучат над 60.000 книги кои што се заштитени со авторски права (приближно 53.000 на англиски и 7.000 на индиски јазици). Книгите што се скенирани до денес сè уште не се достапни на Интернет и ниту една страница нема копии од сите книги што се достапни на Интернет.
Проектот за милион книги бил „доказ за концептот“, кој во голема мерка бил заменет со „Пребарување книги на Google“ и проекти за скенирање книги на „Архива на Интернет“.
Националната фондација за наука (НСФ) му доделила на Карнеги Мелон 3,63 милиони американски долари во текот на четири години за опрема и административно патување за Проектот за милион книги. Индија обезбедувала 25 милиони американски долари годишно за поддршка на истражувачки проекти за превод на јазик. Министерството за образование во Кина обезбедило 8,46 милиони американски долари во текот на три години. Интернет-архивата обезбедила опрема, персонал и пари. Универзитетот во Калифорнија, Библиотека Мерцед ја финансирала работата за да добие дозвола за авторски права од американски издавачи.
Програмата завршила во 2008 година.
Кина
Институциите во Кина кои се учесници во овој проект ги вклучуваат:
Индија
Институциите во Индија кои се учесници во овој проект ги вклучуваат:
САД
Институциите во САД кои се учесници вклучуваат:
Европа
Институциите во ЕУ кои се учесници ги вклучуваат:
Марија Георгиевска
Животопис
Член е на СДСМ.
Анастасија Балтова
Анастасија Христова Илиева Балтова — просветен деец, припадничка на Внатрешната македонско-одринска револуционерна организација.
Животопис
Родена е во 1872 година во Битола. Учи во женската гимназија на Бугарската егзархија во Солун. Откако ја завршува гимназијата во Солун во 1890 година, назначена е за учителка во училиштата на Егзархијата во Сер. Во 1892 година е преместена за учителка во прогимназијата на Егзархијата во Неврокоп. Анастасија се мажи за прилепчанецот Илија Балтов, припадник на Внатрешната македонско-одринска револуционерна организација. Анастасија е воведена во организацијата од Илија, при што работи како курирка. Анастасија со години работи и живее во Неврокоп. Членува во неврокопското женско просветно здружение „Ученољубивост“. Илија и Анастасија се преселуваат во Софија во 1922 година. По смртта на Илија во 1928 година, Анастасија се враќа во Неврокоп, каде продолжува да работи како учителка и каде починува во 1957 година, на околу 85-годишна возраст.
Уво-Буковец
Уво-Буковец — пар вулкански купи на 4 км источно од планината Плавица, над селото Близанци, Кратовско. Буковец на запад е висок 1.423 м, а Уво на исток е на висина од 1.472 м. Ги двои плитко седло на растојание од 1 км, поставено со расед во правец ССИ-ЈЈЗ. Купите се прилично симетрични, и обете се со истакнатост од околу 250 м.
Не е точно познато дали во минатото купите биле дел од една целина на чиј врв стоел кратер (подоцна уништен со раседната структура) или пак станува збор за главна и паразитска купа со сопствен механизам на дејствување (полифазност). По страните на купите се забележуваат траги од радијално течење на лавата, особено кон јужната и југозападната страна. Изливите биле претежно сочинети од дацити (дацитски игнимбрити). Од паразитските купи подобро се изразени Куновска Чука (1.347 м) на исток, Лески (1.073 м) на север и неколку други послабо изразени.
Целата структура Уво-Буковец, заедно со паразитските кратери, се протега на површина од околу, а лавно-вулканокластичниот материјал е распространет на површина од. Староста на оваа структура веројатно е олигоценска. Поради тоа, палеовулканските облици значително се уништени и видоизменети со подоцнежните водосоголителни процеси.
Куновска Чука
Купата Куновска Чука, набљудувана од долината на Злетовска Река има особено величествен изглед, поради стрмното издигање над долинското дно во висина од околу 600 м. Ваквата истакнатост впрочем се должи на длабокото всекување на Злетовска Река од источната страна, кое се случило многу подоцна од настанокот на купата.
Атина (Џорџија)
Атина е град во сојузната држава Џорџија, САД.
Фудбалски куп на Македонија 2019-2020
Фудбалски куп на Македонија 2019-2020 — 28. издание на македонскиот куп во фудбал.
Академија Пандев бил бранител на титулата од претходното издание.
Поради ширењето на заразата COVID-19 од вирусот SARS-CoV-2, Фудбалската федерација на Македонија на 12 март 2020 (после завршен четврфиналниот дел на Купот) одлучила, поради безбедноста на фудбалските работници, привремено да го суспендира Купот на Македонија и останатите натпреварувања организирани од Федерацијата. Но поради неколку заразувања на неколку фудбалери со вирусот, на 4 јуни за време на вонредна седница на Управниот одбор на ФФМ, било одлучено целосно да се прекине куп натпреварувањето.
Четвртфинале
Избирањето на двојките се одржало на 1 ноември 2019 година. Првите натпревари се одиграле на 4 декември,   додека вторите се одиграле на 4 март 2020 година.
Полуфинале
Жрепката на двојките се одржала на 5 март 2020 година. Првите натпревари требале да се одиграат на 8 април, а вторите требале да се одиграат на 6 мај 2020 година.
Катица Јанева
Катица Јанева (родена Делиџакова, на година) — поранешен специјален јавен обвинител за гонење на кривични дела поврзани и кои произлегуваат од содржината на незаконското следење на комуникациите во Македонија.
Животопис
Катица Јанева е родена на 9 февруари 1965 година. Татко ѝ бил преседател на Основниот суд во Гевгелија.
Студирала на Правниот факултет на Универзитетот Св. Кирил и Методиј од 1983 до 1989 година, а правосудниот испит го положила во 1996 година.
Во 1998 година, таа се вработила како стручен соработник во Судот во Гевгелија.
Јанева, својата кариера во Обвинителството во Гевгелија ја започнала во 2003 година како помошник обвинител. Во 2009 е именувана за обвинител. Во 2010 година е избрана од Советот на јавни обвинители за шеф на Основното јавно обвинителство Гевгелија.
Јанева завршила обуки за организиран криминал и корупција во Италија. Била на студиски патувања во САД и била едукатор на неколку програми на Академијата за судии и обвинители.
Во 2019 таа е упасена поради тоа што учествувала во случајот "Рекет" како трета осмничена.
Кариера во Специјалното јавно обвинителство
На 15 септември 2015 година на острана на Собранието на Република Македонија едногласно е избрана за специјален јавен обвинител кој ќе раководи со Јавното обвинителство за гонење на кривични дела поврзани и кои произлегуваат од содржината на незаконското следење на комуникациите.
Нејзиниот избор за специјален обвинител, според некои извори, бил изненадување, зашто по Пржинските преговори во игра биле многу попознати правници.
Според законот за основање на ова Обвиниистелство таа, како специјален јавен обвинител, располага со неограничен буџет, со право да ги избира своите соработници и со право да воспоставува надлежност врз веќе започнати предмети за кои СЈО има дополнителни докази. Дел од ингеренциите на специјалниот јавен обвинител дефинирани во Закоонот за СЈО се пренесени во продолжение:
Според Член 9 став 2 Катица Јанева, како специјален јавен обвинител е единствената која има право да донесува наредби, одлики од обвиненија.
Решенијата од Законот СЈО предвидуваат целосна независност на овој специјален јавен обвинител од Јавениот обвинител на Република Македонија, со тоа што предметите целосно ќе се реферираат само пред СЈО без знаење на било кој обвинител од редовното обвинителство кои не се дел од тимот на СЈО.
Мандатот на Катица Јанева како специјален обвинител истекува на 15 септември 2019 година. Со оглед на несогласувањата помеѓу опозицијата (ВМРО-ДПМНЕ) и Владата (предводена од СДСМ и ДУИ) на 15 јули 2019 година таа поднесува оставка. Во оставката наведува:
Контроверзи
Во 2018 година сестрата на обвинителката Јанева, Лилјана Делиакова е предложена од страна на Владата, а од Собранието е избрана за заменик-претседател на Комисијата за хартии од вредност. На позиција претседател на Комисјата е избрана Нора Алити (поранешната пратеничка на ДУИ и ќерка на водачот на ПДП Абдурахман Алити)
Оставката на функцијата специјален јавен обвинител ја поднесува на 15 јули 2019 година, неколку часа пред започнување на прес конференцијата од страна на (реовното) Основно јавно обвинителство во која двајца се осомничени за изнудување на големи суми на пари за влијание врз некој јавен обвинител. На конференцијата за печатобвинителката Вилма Русковска вели дека: Истиот ден (15 јуни 2019) на граничен премин со Грција уапсен е Бојан Јовановски познат како Боки 13, а во Скопје уапсен е Зоран Милевски (Кичеец). Двајцата се ставени во притвор, а на Катица Јанева истата вечер одземен ѝ е едниот телефон.
Утредента (на 16 јули 2019) дел од вработените (обвинители и друг персонал) од СЈО одржуваат конференција за печат која ја предводи обвинителката Ленче Ристоска. Таа конференцијата за печат ја започнува со зборовите: Катица Јанева не е присутна на таа прес конференција.
На 21 август 2019 година била приведена и однесена во Кривичниот суд. , каде се задржала до 19 ноември 2019 година кога била пуштена во куќен притвор.
Белкиса Зеќири
Белкиса Зеќири (р. во ) — македонска  пратеничка во Собранието на Македонија од страна на СДСМ. Нејзините активности во Собранието на РСМ се однесуваат како член на повеќе комисии и тоа: комисија за деловнички и мандантно-имунитетни прашања, комисија за уставни прашања и комисија за здравство.
Животопис
Дипломирала на Стоматолошки факултет во Скопје на отсекот стручен забен техничар - протетичар.
Член е на СДСМ.
Надворешни врски
https://www.sobranie.mk/socijaldemokratski-sojuz-na-makedonija-2020-2024.nspx
Active Worlds
Active Worlds (AW) е 3D виртуелна реалност. Active Worlds прелистувачот работи подWindows оперативниот систем, како и на повеќето денешни компјутери. На корисниците им се доделува единствено корисничко име, со кое се најавуваат во Active Worlds виртуелниот универзум. Таму тие имаат можност да истражуваат 3D светови и околини кои другите корисници ги имаат создадено. Корисниците можат да разговараат меѓусебе или да градат структури со селектирање на однапред предефинирани објекти. Active Worlds им овозможува на корисниците да поседуваат свои светови. Прелистувачот има прелистувачки својства, гласовен разговор, и основните инстант пораки. Овој интегриран софтвер им овозможува на корисниците да се поврзуваат, истражуваат и да се стекнуваат со искуства во 3D моделирањето. Компаниите и другите образовни клиенти, можат Active Worlds да го користат за интеракција, комуникација и мултимедја околина за остварување на своите цели.
Оригинално целта на програмот била да биде 3D еквивалент на 2D прелистувачите (како што е Internet Explorer или Mozilla). Наместо да создаваат мрежно место, корсиниците создаваат канцеларија, зграда или простор во кој можат да ги прикажат своите производи или информации. Во најновата верзија 4.1 издадена на 30 Мај, 2006, има вградено многу нови својства кои им овозможуваат на корисниците да имаат далеку поголема интеракција со околината отколку во претходните верзии.
Градење
Можноста за градење им озвомзожува на корисниците да ја обликуваат својата околина. Пример, корисникот може да дефинира подрачје на кое ќе гради, а потоа да почне да гради. Може да додава прозорци, врати, друг мебел, пејзажи, и сл. Active Worlds поддржува објекти наречени RenderWare скрипти RWX (односно RW3+ бинарен еквивалент DFF) и COB - trueSpace објекти. Градителите мора да работат со објектите кои се на располагање или можат слични да купат во приватниот свет.
Туристите можат исто така што градат, но нивните градби можат да бидат избришани од било кого. Никому не е дозволено да "заземе" која му припаѓа на некој друг корисник. Граѓаните кои сакаат да градат заеднички можат да ја споделат нивната "привилигирана лозинка". На овој начин било која граѓанин кој ја знае привилегираната лозинка може да ги модификува градбиет.. Секоја промена се ажурира и се знае кој крисник ги направил промените.
Градењето во Active Worlds се изведува со помош на тастатура и глушец. Сите градби се конструирани со помош на копија на предефинирани објекти., соодветно аранжирани. На некој начин, тоа е многу слично со сложување на виртуелни Лего коцки. Селекција на објектот се врши со десен клик при што се овора дијалог прозорецот со "својствата на објектот". Селектираниот објект може да се движи лево/десно, горе/долу или напред/назад. Исто така може да се ротира околу трите оски, yaw (Y), pitch (Z) и roll (X). Може да се направи дупликат на објектот и копија од него да биде поместена надруга локација. Исто така објектот може да се трансформира во некој друг објект, со впишување на името на објектот во кој сакаме да ја извршиме транформацијата. Пример може да се изврши трансформација на објектот tree03.rwx во rock10.rwx со селектирање на објектот и впишување "rock10.rwx" во називот на објектот. Новиот објект може да се ротира околу своите оски или да се изври скалирање на неговите димензии. Генерално ова е начинот на манипулација со објектите.
Постојат и напредни ефекти до кои може да се дојде преку користењето на т.н. "акции". Постојат и дузина на команди кои можат да се применат врз објектите. Една од најупотребуваниет е "texture", со помош на која се менува текстурата на објектот. Во суштина, командите претставуваат примитивен скриптен јазик кој овозможува да се менуваат објектите, нивната форма и слично. Да рефлектираат или емитираат светлина и сл.
Можно е дури да се напишат едноставни игри во овој јазик. Меѓутоа, на скриптниот јазик му недостасуваат условните команди и променливи. Можно е да се симулираат овие команди со користење на напредните својства на командата "animate", но тоа бара поседување на напредни вештини.
Некои градители имаат создадено комплексни околини. Некои од нив, пример SW City, се со енормна големина. SW City, е заедничка градба која започнала во 1999, во неа биле инволвирани стотици градители, се протега на околу 150 квадратни километри од виртуелната територија. најсофистицираните градби ги има во Alpha World.
Јавно изградените светови се главни атракции во Active Worlds. Јавно изградените светови, како што се "Alphaworld" или "AWTeen", се пространи и скапи светови кои овозможуваат на било кој граѓанин (а во некои случаи и на туристите) да градат по своја желба, каде што граница е само имагинацијата. Јавно изградените светови се посетени во текот на целиот ден и константно се на врвот на интересот на корисниците. Не сметајќи ја стандардната членарина на граѓаните, нема дополнителни трошоци за градење во овие светови. Повеќето јавно изградени светови се во сопственост и се управувани од Activeworlds, Incorporated.
Градењето во јавно изградени светови е различно од градењето во оние кои се во приватна сопственост. Пости множество на објекти, или список на објекти кои може да се користат во световите, како и множество на текстури. Градителите во приватните светови ја имаат таа предност да можат да вчитуваат објекти од други програми директно во нивните светови без да се грижат да не прекршат некои правила. Со исклучок на AWTeen, повеќето светови во сопственост на Activeworlds, Inc. содржат објекти кои ретко се менуваат.
Некои јавно изградени светови претставуваат тематски светови, со свои множества на објекти. Овие тематски светови се со големина од p1000 (1000 координати од нултата точка во правците N/S/E/W.) и најчесто се ненаселени. Еве примери на некои светови:
Разговор
Комуникацијата во Active Worlds се одвива на околу 200 метри растојание со другите учесници во подрачјата во кои е дозволен чет. Корисниците исто така можат да комуницираат со телеграми, со помош на кои можат да комуницираат без ограничување во поглед на растојанието. Телеграмите се приватни (со исклучок на администраторските).
Патување
Патувањето е посебно доживување, бидејќи Active Worlds има над 700 светови. Некои светови, се енормно големи со десетици и стотици градби. Најголемиот свет Alphaworld, е со површина поголема од Калифорнија. Со цел да се олесни патувањето низ овие светови Active Worlds нуди можност за брзо телепортирање до специфицирана локација.
Ботови / Active Worlds SDK
Ботовите се апликации развиени со помош на Active Worlds SDK. Некои од овие апликации се развиени со цел да им овозможат на корисниците да автоматизираат некои едноставни работи, како што се: чет разговори, давање дополнителни информации, управување со сопственоста на објектите и сл. Со помош на овој сосфтвер можат исто така што се развиваат и игри, да се одржуваат бази на податоци или автоматски да се пребаруваат световите, да се создаваат форми на вештачка интелегенција и сл.
Туристи, граѓани и сопственици на светови
Во Active Worlds постојат два начина за да се членува: слободно - туристи или платено - граѓани. Туристите имаат некои ограничувања. Граѓаните треба да платат цена од 6.95USD месечно или 69.5USD годишно. Како граѓанин имате поголеми слободи при користењето на софтверот. Дополнително граѓаните на Active Worlds имаат можност да градат и поседуваат свои светови.
Туристи
Туристите имаат некои ограничувања како што се:
Но има и одредени предности да се биде турист:
Паскова Чешма (Ново Село)
Паскова Чешма  — археолошко наоѓалиште во штипската населба Ново Село. Наоѓалиштето претставува осамен наод од римско време,. Во нивата на М. Арсов од Ново Село е најдена сребрена монета со претстава на Дијана на реверсот.
Мензура
Мензура е цилиндричен градуиран сад за мерење на волумен на течности. Може да бидат со различна големина. Големите мензури вообичаено се прават од полипропилен поради неговата хемиска отпорност или полиметилпентен поради неговата транспарентност, што ги прави полесни и помалку кршливи од стаклото.
Изразот ад мензурам (лат. ad mensuram) значи „спрема мерката и тежината“.
Бети Рабаџиевска Наумовска
Бети Рабаџиевска Наумовска (р. во ) — македонска пратеничка во Собранието на Македонија од страна на СДСМ. Нејзините активности во Собранието на РСМ се однесуваат како член на повеќе комисии и тоа: комисија за здравество, за европски прашања и комисија за политички систем и односи меѓу заедниците.
Животопис
Доктор на медицина, специјализант по оториноларингологија на Медицинскиот факултет при Универзитет „Св.Кирил и Методиј“ во Скопје.
Член е на СДСМ.
Надворешни врски
https://www.sobranie.mk/socijaldemokratski-sojuz-na-makedonija-2020-2024.nspx
Орлов Дол (Ново Село)
Орлов Дол — археолошко наоѓалиште во штипската населба Ново Село. Наоѓалиштето претставува каптажа и водовод  од римско време,. Над црквата Св. Спас, на околу 150 м југоисточно, со изведување на градежни работи е откриена каптажа издлабена во карпа. Влезот бил заѕидан, со отвор во горниот дел, затворен со голема плоча. Има засводен ходник долг 10 м, широк 0,75 м и висок 1,80-2 м, ѕидан од делкани камени плочи. Најден е и дел од водоводна инсталација која се спушта кон коритото на реката Отиња.
Космос-131
Космос-131 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 12 ноември 1966 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4730 килограми. Космос-131 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,8 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 334 км, а најмалото на 201.
Дувало
Дувало, позната и како Коселска Чадилка — чадилка, остаток од некогашниот активен вулкан кој се наоѓа во близина на селото Косел, во сливот на Коселска Река која се влева во Охридското Езеро.
Надморската висина на фумаролата е 740 метри. Тоа е кратер со пречник од 0,5 метри и длабина од околу 30 сантиметри од кој избива сулфур диоксид и јаглерод диоксид. Мирисот на сулфур се чувствува во пречник од околу три километри. Дувало е заштитено како споменик на природата.
Косел во поранешна Југославија во учебниците по географија за основно образование бил опишан како ретка геолошка појава, единствен активен вулкан на Балканот. Според Институтот за географија при Природно-математичкиот факултет во Скопје, Дувало не е вулкан, тука немало излевање на магма, туку пукнатина од која излегуваат гасови.
Историја
Солфатарата низ историјата станала култно место во Охридско. Поради лечење на кожни болести тука доаѓале луѓе и од другите оддалечени краеви на државата. Исто така, мештаните потврдуваат дека поради споменатиот сулфур во воздухот, селото било поштедено од маларични комарци и маларија, која била редовна појава во другите села.
Медиуми предводени од млади
Медиуми предводени од младите се секој создаден, испланиран, спроведен и рефлектиран напор од младите во форма на медиуми, вклучувајќи мрежни места, весници, телевизиски емисии и публикации.
Движење
Во раните 90-ти ова движење добило нов израз во Соединетите Американски Држави како одговор на растечката медиумска пристрасност против младите, односно хипер-сензационализацијата на насилството кај младите од „суперпредаторите “, и продолжило да расте како резултат на пукањето во „Колумбин“. Првиот онлајн, пишан тинејџерски весник, Тетоважата, започнал во 1994 година со ветување дека ќе им даде глас на тинејџерите. Ова движење опфатило стотици поединци и организации кои работат низ Соединетите Американски Држави за промовирање на улогите на младите во општеството и во медиумите. Демонстрирајќи го широкиот дострел на медиумите предводени од младите, програма во Оукленд, Калифорнија, наречена Младинско радио, била прикажана низ националните медиуми во САД, вклучително и NPR и PBS. Други примери вклучуваат Блант младински радио проект, кој обезбедува едночасовно, неделно, младинско производство на радио емисија за јавни работи на WMPG во Портланд, Мејн. Списание за општ интерес наречено Нанг! се произведува и дистрибуира на квартална основа на млади од 14 до 21 година во Лондон. Зборувај Африка е пан-африканска младинска иницијатива за мултимедијална комуникација, која работи во печатени, радио, ТВ и Интернет-медиуми, а Проектот Вера е непрофитна музичка организација за сите возрасти во Сиетл, Вашингтон.
Во Обединетото Кралство, БиБиСи Млад Репортер (поранешен БиБиСи Извештај за училиштата) им овозможува на училиштата можност да организираат свој Ден на вести во кој учениците пишуваат написи за вести и интервјуираат луѓе. Списание предводено од студенти по име DGSChapter е произведено од студенти на Граматика на Дартфорд кои учествуваат во националната шема. Националните награди како што се Shine School Media Awards промовираат медиуми предводени од млади, бидејќи учениците се натпреваруваат за награди во цела категорија.
Во моментов постојат медиумски програми и организации предводени од младите низ целиот свет, вклучително и Средна и Јужна Америка, Африка, Европа и Австралија.
Млади и попреченост
Во светот, има помеѓу 180 и 220 милиони млади со попреченост. Осумдесет проценти од младите со посебни потреби живеат во земјите во развој и затоа имаат уште помалку пристап до образование, здравствена заштита, работни места и општи права. Инвалидитетот вклучува физички, ментални попречености или ментални болести. Многу млади живеат нормален и стабилен живот, меѓутоа, малдите со попреченост дожиуваат повеќе пречки од оние без нив, поради потенцијални ограничувања, кои што се создадени од физички ограничувања и социјални ограничувања.
Законски регулативи во Соединетите држави
Пред 1970-тите, немаше значајни федерални закони што ги штитат граѓанските или уставните права на жителите на САД со попреченост. Движењето за граѓански права го започна „движењето за права на попреченост“, кое се фокусирало на социјални и терапевтски услуги за лицата со попреченост, а во 1975 година бил создаден Законот за образование на лица со попреченост (ИДЕА). Со овој закон се уредуваат правата на децата со попреченост и се донесува одлука децата со попреченост да одат во јавни училишта, да користат услуги бесплатно, како и да добиваат настава во училници за редовно образование заедно со деца кои не се инвалидни.
ИДЕА, исто така ги одобрила федерални грантови на државите за покривање на некои од трошоците за специјални образовни услуги за млади на возраст од три до дваесет и една година. Дополнувањата на законот се фокусирале на подобрување на пристапот до општо образование и наставна програма (односно програми за вклучување), развој на соодветни проценки, спроведување соодветни дисциплински постапки и алтернативни поставувања и создавање услуги за транзиција за млади кои го напуштаат образовниот систем. Во 2004 година, биле направени промени за да се промовира подобра одговорност за резултатите, да се зајакне вклученоста на родителите, да се поттикне употребата на докажани практики и материјали (да се зголемат истражувањата за тековните практики) и да се намалат административните оптоварувања за наставниците, државите и локалните училишни области. Пред 1975 година, само едно од пет деца со идентификувана попреченост посетувало јавно училиште, а многу држави експлицитно ги исклучувале децата од одредени видови на попреченост од училиште; во нив спаѓале деца кои биле слепи или глуви, а децата биле означени како „емоционално вознемирени“ или „ментално заостанати“.
Тековен систем за специјално образование
Тековен систем за специјално образование може да понуди многу различни олеснувања и услуги, вклучително транспорт, патологија на говорен јазик, услуги за аудиологија, психолошки услуги, физичка и работна терапија, терапевтска рекреација, советодавни услуги, вклучително и советување за рехабилитација, услуги за ориентација и подвижност, медицински услуги за дијагностицирање или цели за евалуација, училишни здравствени услуги, услуги за социјална работа во училиште и советување и обука на родители за деца. Секој уникатен студент и нивните уникатни симптоми на нивната попреченост бараат различни поддршки од другата младина со попреченост (дури и ако е истата попреченост). Во рамките на училницата, постојат многу различни начини на кои наставниците и администрацијата можат да ја прилагодат својата работа за да ги задоволат потребите на младите во нивната училница со попреченост.
Ефекти во семејството
Семејствата со повеќе ресурси може да бидат во можност да ја одржат финансиската стабилност, дури и со финансискиот напор да имаат млади со попреченост. Овие ресурси можат да обезбедат третман, доделување на станови, терапија и сл. За млади со посебни потреби. Како заклучок од истражувањето наведено погоре, овие деца имаат поголема веројатност да можат да функционираат независно од своето семејство и да живеат сами на порана возраст, отколку оние од семејства кои не можат да си ги дозволат овие дополнителни ресурси.
Милано-Санремо
Милано-Санремо (Milano–Sanremo), или уште наречен „Пролетен класик“ („la classica di Primavera“) — годишна велосипедска трка помеѓу Милано и Санремо. Таа е најдолга професионална еднодневна трка со 298 километри. Првата трка била одржана во 1907, кога победил Лусиен Пети-Бретон. Денес е една од монументалните трки во европскиот велосипедизам, а резултатите се вреднуваат кон Светската турнеја; до 2007 била дел од UCI ProTour. Од 1999 до 2005, женската трка, Примавера Роса била организирана заедно со машката, но на пократко растојание.
Милано-Санремо често е нарекувана и спринтерски класик, додека неговата братска италијанска трка Џиро ди Ломбардија, која се одржува наесен е планински класик.
Историја
Во раните години, главната потешкотија била Пасо дел Турчино, но кога велосипедизмот станал попрофесионален, искачувањето било премногу далеку од целта за да биде одлучувачко. Во 1960 Поџо, неколку километри пред целта, бил воведен. Во 1982 Кипреса, близу Империја бил додаден. Другите ридови се 'капи', Капо Меле, Капо Берта и Капо Серво. Од 2008 организаторите го додале 'Ле Мани', помеѓу Турчино и 'капи'. 'Турчино' и 'Мани' се подолги искачувања, додека 'капи', Кипреа и Поџио се пократки. Сите искачувања се прилично лесни. Поради тоа, трката најчесто завршува во масовен спринт.
Движење
Како најдолга професионална еднодневна трка, Милано-Санремо е необичен тест на издржливост рано во сезоната. Често е освојувана, не од најбрзиот спринтер, туку од најспремниот. Кипреса и Поџио ги спречуваат многу спринтери да останат со главната група.
И покрај нејзиниот рамен терен и долгиот крај, спринтерските тимови се откажуваат од време на време поради нападите на последните ридови. Добри примери се Лорен Жалабер и Маурицио Фондрист, кои побегнале во 1995 и останале сè до крајот. Во 2003, Паоло Бетини нападнал со неколку возачи, кои сите останале напред и во 2006 Филипо Поцато и Алесандро Балан нападнал на последниот рид и останал исто така напред. Најбрзата Милано-Санремо се возела во 1990. Џани Буњо поставил 6 часа, 25 минути и 6 секунди, со победа од 4 секунди над Ролф Гелц. Ова беше во просек од 45,8 километри/на час. Во 2006, групата дошла блиску до 6ч 29 м 41с, победувајќи Филипо Поцато. Екстремите на трката се 12h 24 m во 1910, во снежна бура.
Космос-132
Космос-132 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 19 ноември 1966 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4730 килограми. Космос-132 бил надгледувачки сателит.